**14.03.2022**

**E-pasta nosaukums:**

Par Ukrainā izrakstīto recepšu atprečošanu

**E-pasta teksts:**

Nacionālais veselības dienests informē, Laikrakstā “Latvijas Vēstnesis” publicēts  2022.gada  10.martā pieņemtais likums “Grozījumi Ukrainas civiliedzīvotāju atbalsta likumā”,  kas stājās spēkā  12.03.2022. Elektroniski pieejams:  <https://www.vestnesis.lv/op/2022/50A.3>

Likuma grozījumos ir noteikts, ka Ukrainas civiliedzīvotājam aptiekā tiek izsniegtas hronisku slimību ārstēšanai paredzētas zāles, izņemot narkotiskās zāles vai tām pielīdzinātās psihotropās zāles, pamatojoties uz Ukrainā izrakstītu recepti, ja tā izrakstīta skaidri salasāmā rokrakstā vai izmantojot datoru vai citus tehniskos līdzekļus, kas nodrošina skaidru un nepārprotamu receptes rekvizītu un teksta uztveri, un tajā nav veikti labojumi. Zāles tiek izsniegtas arī tad, ja receptes derīguma termiņš ir beidzies ne agrāk kā pirms 14 dienām. Ukrainā izrakstītas receptes aptiekā glabā trīs gadus.